陳秋霞

陳秋霞係香港歌星兼演員。佢曾經喺東亞同東南亞都好受歡迎。

陳秋霞響香港出世。八歲開始學鋼琴，十五歲就考到英國皇家音樂學院第八級鋼琴演奏優選及格。1975年寫咗首《Dark Side Your Mind》，重得到流行歌曲創作比賽作曲同埋演唱優勝。重有代表香港去日本參加世界流行歌曲創作比賽，從此一舉成名，做咗歌星兼作曲。

臺灣導演宋存壽發掘到佢有天賦表演，1976年陳秋霞就拍咗部《秋霞》()，故仔就係佢自己嘅故事，裡面有多首佢嘅名曲。佢初出道一拍呢部嘅戲，十九歲就得到第14屆金馬獎最佳女主角，唔單止咁，佢重創咗年紀最細嘅影后，同埋影齡最短嘅影后兩個紀錄。1976年到1980年間，佢一共拍咗10幾部戲，影片類型單一，除咗客串過《古寧頭大戰》之外，其餘都係一般時裝文藝片。唱歌方面，佢亦都成日同溫拿成員合唱。

1981年，陳秋霞嫁畀商人鍾廷森，鍾廷森就係家馬來西亞金獅機構嘅董事主席。結婚之後，陳秋霞即刻退出娛樂圈，移民馬來西亞，過平靜嘅家庭生活。

過咗咁多年，陳秋霞2000年代開始活躍返，佢學過書法同參加香港辦嘅「中國畫-畫中國」展覽，重有好多社會公益活動。2006年，佢正式復出，七月響韓國發行《Flying our Dream》，到十一月台灣發行《放飛夢想》創作專輯。

佢其娛樂圈中好友名人有成龍、溫拿五虎、黃霑等等。

唱片

大碟 
 1976年 《Dark side of your mind》【寶麗多2427006】
 1976年 《秋霞》Chelsia My Love  【寶麗多 2427009】
 1977年 《Because of you》【寶麗多2427011】
 1978年 《Queen of hearts》【寶麗多2427018】
 1978年 《第二道彩虹》【寶麗多 2427313】
 1978年 《秋霞》 【歌林 KL1131】
 1979年 《心聲》【寶麗多 2427325】 
 1979年 《秋霞創作輯》【歌林 KL1172】
 1980年 《陳秋霞之歌》【寶麗多 2427326】
 1980年 《珍惜好年華》【寶麗多 2427339】  
 1980年 《秋霞創作輯 2》【歌林 KL1192】
 1981年 《我的歌集》【寶麗金 2918107M】 　　
 2006年 《Fly Our Dreams》【EMI】

細碟 
 1975年 《Little Bird》b/w 《Are You Still Mad At Me》【Polydor 2076 014】
 1975年 《Dark Side of Your Mind》b/w 《I will Follow Him》Chelsia Chan 【Polydor 2076 015】
 197?年 《Pocketful of Music》b/w 《I Only Wanna be with You》 Chelsia Chan  【Polydor 2076 016】
 1976年 《秋霞》電影《秋霞》主題曲【寶麗多 2076 018】
 197?年 《蝴蝶夢》電影《殺手、神槍、蝴蝶夢》主題曲【Phlips 6002 018】

雜錦大碟 
 1975年 《點解手牽手》Let's Rock 大家樂【飛利浦 6380004】

電影 
 1976年  《秋霞》【香港】
 1978年  《煙波江上》(《Love on A foggy River》)【台灣】
 1978年  《你不要走不要走》
 1979年  《第二道彩虹》【香港】
 1979年  《結婚三級跳》【台灣】 　　　  
 1979年  《一個女工的故事》(《Fly with Love》)  【台灣】
 1979年  《悲之秋》(《A Sorrowful Wedding》) 【台灣】
 1980年  《雁兒歸》(《Flying Home》) 【台灣】
 1980年  《戀愛反斗星》(《一對傻鳥》，《Poor Chasers》) 演員:秦漢、譚詠麟、陳秋霞、林青霞 【台灣】
 1980年  《古寧頭大戰》【台灣】

獎項 
 1976年 《秋霞》第14屆金馬獎最佳女主角

出面網站 

Chelsia Chan Cafe 韓國歌迷網站
 唱片封套 Discography
 Chelsia Chan Hong Kong Web Site 陳秋霞香港網站

民生書院舊生
香港電影女演員
香港女歌手
秋霞
金馬獎最佳女主角